
Nr.9

22.p.

Par Olaines novada pašvaldības domes 2022.gada 26.oktobra sēdes lēmuma 
“Par detālplānojuma izstrādes uzsākšanu nekustamajā īpašumā Sāgas (Pēterniekos) zemes vienībai” (15.prot., 21.p.) atcelšanu

Tiek dots vārds: Dmitrijam Ivanovam

Olaines novada pašvaldības dome 2022.gada 26.oktobra sēdē pieņēma lēmumu “Par detālplānojuma izstrādes uzsākšanu nekustamajā īpašumā Sāgas (Pēterniekos) zemes vienībai” (15.prot., 21.p.) (turpmāk – Lēmums), pamatojoties uz Olaines novada pašvaldībā (turpmāk – Pašvaldība) 2022.gada 18.maijā reģistrētu T T-T (personas kods_, adrese:_) pilnvarotās personas D B (personas kods_, adrese:_) iesniegumu (reģ.                                            Nr. ONP/1.8./22/4299-SD) (turpmāk – Iesniegums) ar lūgumu pieņemt lēmumu par detālplānojuma izstrādes uzsākšanu nekustamā īpašumā Sāgas (kadastra Nr.8080 011 0099) (turpmāk – Īpašums), paredzot radīt priekšnoteikumus dzīvojamo māju apbūves īstenošanai, nodrošinot nepieciešamo infrastruktūru, detalizējot zemes vienību izmantošanu un apbūves parametrus atbilstoši Olaines novada teritorijas plānojuma Teritorijas izmantošanas un apbūves noteikumu prasībām zemes vienībā ar kadastra apzīmējumu 8080 011 0285.  
Izskatot ar lietu saistītos apstākļus, atbilstoši normatīvo aktu noteiktajām prasībām, konstatēts:

Atbilstoši Lēmumā noteiktajam starp Pašvaldību un Īpašuma īpašnieku nav noslēgts administratīvais līgums un Detālplānojuma izstrāde nav uzsākta, kā arī nav lūgts pagarināt Detālplānojuma darba uzdevuma termiņu.

Teritorijas attīstības plānošanas likums nosaka:

29.pants  – (..) Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. (..)

31.pants - Detālplānojuma īstenošanas kārtība, pirmā daļa - Detālplānojumu īsteno saskaņā ar administratīvo līgumu, kas noslēgts starp vietējo pašvaldību un detālplānojuma izstrādes īstenotāju.

Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem” nosaka detālplānojuma izstrādes kārtību  - posmā no ierosinājuma saņemšanas līdz lēmuma pieņemšanai.

3. punkts – Visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.

103.punkts – Detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.

Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu,  Teritorijas attīstības plānošanas likuma 29.pantu un 31.panta pirmo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 3., 103.punktu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atcelt Olaines novada domes 2022.gada 26.oktobra sēdes lēmumu “Par detālplānojuma izstrādes uzsākšanu nekustamajā īpašumā Sāgas (Pēterniekos) zemes vienībai” (15.prot., 21.p.).

2. Uzdot Olaines novada pašvaldības:

2.1. būvvaldes speciālistei teritoriālplānojuma un zemes ierīcības jautājumos ievietot lēmumu Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;

2.2. sabiedrisko attiecību speciālistei ievietot paziņojumu par lēmuma atcelšanu pašvaldības tīmekļa vietnē www.olaine.lv, sadaļā Pašvaldība/Detālplānojumi.

3. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007 (riga.administrativa@tiesas.lv) viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

